La XXVI Trobada de Bandes del Baix Maestrat reunirà 700 músics a Benicarló el 28 de setembre | Castellón Información
La XXVI Trobada de Bandes del Baix Maestrat reunirà 700 músics a Benicarló el 28 de setembre
La jornada congregarà 14 associacions musicals de municipis d'aquesta comarca
La jornada congregarà 14 associacions musicals de municipis d’aquesta comarca
El regidor de Cultura de l’Ajuntament de Benicarló, Pedro Manchón, junt al president de l’Associació Musical Ciutat de Benicarló, Vicent Arnau, ha presentat la XXVI Trobada de Bandes del Baix Maestrat. El regidor ha remarcat que “amb aquesta activitat que ens presenta l’Associació Musical Ciutat de Benicarló es refrenda la capitalitat cultural que ha assolit Benicarló”. A més, Manchón ha subratllat que «la música de banda forma part del nostre ADN cultural i aquesta és una molt bona ocasió per a gaudir de l’alt nivell dels músics de la nostra comarca».
El proper 28 de setembre Benicarló es convertirà en l’epicentre comarcal de la música, amb la XXVI Trobada de Bandes del Baix Maestrat, que reunirà 14 associacions musicals de municipis de la comarca i un total de 700 músics. La jornada començarà a les 17.30 hores amb una desfilada des de la plaça de la Mare Molas fins a la plaça de la Constitució, on estarà l’escenari i es durà a terme la pròpia trobada. Una vegada a l’escenari, cada associació interpretarà la seua peça, i per finalitzar la trobada totes les bandes interpretaran una peça conjunta.
Arnau ha recordat que “les trobades són unes jornades en què les diverses bandes presenten un resum del seu treball anual, però la novetat d’enguany és que al ser la XXVI Trobada hem volgut fer un resum de les 25 edicions anteriors amb una exposició”.
Aquest dissabte 21 a les 19.00 hores s’inaugurarà l’exposició ’25 anys de Trobades’, que es podrà visitar al Mucbe fins el dia 29. La mostra és una posada en escena dels fons documentals de les diverses associacions musicals, que valdrà per rememorar les Trobades anteriors i per reconéixer les pròpies associacions.
associacions musicals1 Baix Maestrat44 Benicarló753 músics8 Pedro Manchón1 trobada52 Vicent Arnau1